Թավշյա հեղափոխությունից հետո մամուլում ծաղկում ապրեց «մոռացված» մի ժանր՝ բաց նամակի ժանրը։ Բաց նամակներով տարբեր քաղաքացիներ դիմում են կառավարությանը, ՀՀ վարչապետին՝ ուշադրություն հրավիրելով այս կամ այն ոլորտում տարիներ շարունակ տեղի ունեցած բացթողումների, չարաշահումների վրա։ Օրերս էլ մամուլում վարչապետ Նիկոլ Փաշինյանին բաց նամակ էին հղել մի խումբ ավիատորներ եւ բացահայտել, թե, օրինակ, ինչպես են ռեգիստրացիայի բաժնի աշխատակիցները գողություն անում ավիաընկերություններից՝ իջեցնելով ուղեւորների ծանրոցների իրական քաշի արժեքը, ինչը հանցագործություն է։